Οι διακυμάνσεις των επιπέδων της μελατονίνης και της κοπεπτίνης στον ορό σε νεογνά, βρέφη και παιδιά κατά τη διάρκεια του χειρουργικού stress
Creators: name: Δραγούμη, Μαρία M.
Publisher: name: Aristotle University of Thessaloniki
Year: 2021
Subjects: Μελατονίνη
Κοπεπτίνη
Χειρουργικό στρες
Παιδιά
Melatonin
Copeptin
Surgical stress
Children

description: Εισαγωγή: Είναι γνωστό ότι το χειρουργικό stress συνοδεύει κάθε επέμβαση. Στην απάντηση του οργανισμού σε αυτό ενέχεται η μελατονίνη με τις αντιοξειδωτικές της ιδιότητες και η κοπεπτίνη ως τμήμα της ορμόνης του stress αργινίνης –βαζοπρεσίνης (AVP). Σκοπός: Η μελέτη αποσκοπεί στη διερεύνηση αξιόπιστης διαγνωστικής προσέγγισης και έγκαιρης αντιμετώπισης πιθανών προβλημάτων υγείας περιεγχειρητικά, εκμεταλλευόμενοι τη δυνατότητα της εύκολης και γρήγορης ανίχνευσης τόσο της μελατονίνης όσο και της κοπεπτίνης στους παιδιατρικούς ασθενείς. Μέθοδος: Στη μελέτη χρησιμοποιήθηκαν 56 ασθενείς, παιδιά ηλικίας 5 ημερών έως 13.6 ετών (69.64% άρρενες και 30.36% θήλεα), οι οποίοι υποβλήθηκαν σε χειρουργικές επεμβάσεις μέσης ή μεγάλης βαρύτητας. Τα επίπεδα της μελατονίνης και της κοπεπτίνης προσδιορίστηκαν κατά α) την προεγχειρητική αιμοληψία 24 ώρες πριν την χειρουργική επέμβαση, β) την άμεση μετεγχειρητική αιμοληψία με την ολοκλήρωση της χειρουργικής επέμβασης, πριν την πλήρη αναζωογόνηση και γ) τη μετεγχειρητική αιμοληψία 24 ώρες μετά την χειρουργική επέμβαση. Αποτελέσματα: Δεν διαπιστώθηκε στατιστικά σημαντική διαφορά των επιπέδων της μελατονίνης και της κοπεπτίνης, μεταξύ των χειρουργικών σταδίων, ανά ζεύγη (προεγχειρητικό, άμεσα μετεγχειρητικό, 24 ώρες μετά την επέμβαση). Η μελατονίνη παρουσιάζει τάση υψηλότερων επιπέδων προεγχειρητικά στα αγόρια συγκριτικά με τα κορίτσια, ενώ στο δείγμα των 24 ωρών μετά το χειρουργείο, στην ομάδα ηλικίας 1-3 ετών διαπιστώθηκαν χαμηλότερες τιμές σε σύγκριση με την ομάδα ηλικίας 6-12 ετών. Επίσης, στα μη προγραμματισμένα επείγοντα χειρουργεία (οξείας κοιλίας), σε σύγκριση με τα προγραμματισμένα, τα επίπεδα της είναι υψηλότερα στο προεγχειρητικό στάδιο και στις 24 ώρες μετά το χειρουργείο. Τέλος, τα επίπεδα της κοπεπτίνης 24 ώρες μετά την επέμβαση είναι υψηλότερα, στα χειρουργεία μεγαλύτερης βαρύτητας. Συμπεράσματα: Σύμφωνα με τα ευρήματα της μελέτης μας, πιστεύουμε ότι μπορούμε να αξιολογήσουμε την προγνωστική αξία της κοπεπτίνης ως προγνωστικού βιοδείκτη καλής ή κακής έκβασης, σε επίπεδο χειρουργικών επεμβάσεων σε παιδιά στα πλαίσια του χειρουργικού stress.
description: Introduction: It is widely known that every surgical procedure is accompanied by surgical stress. The organism’s answer to this condition combines melatonin’s antioxidative properties and copeptin as the end particle of the stress hormone arginine-vasopressin (AVP). Aim: The aim of this study is to identify a reliable diagnostic approach and an early treatment of possible health problems during the perioperative period, by accommodating the easy and quick methods of detection for melatonin and copeptin in the pediatric population. Method: All 56 children, with an age range of 5 days to 13.6 years old who participated in the study (69.64% males and 30.36% females), underwent surgical procedures of median or major severity. Melatonin and copeptin levels were measured in blood samples a) 24 hours before surgery, b) immediate after surgery, right before the resuscitation was complete and c) 24 hours after the completion of surgery. Results: There was no statistical difference amongst surgical stages, paired in couples (pre-surgical, immediate after surgery and 24 hours after surgery) neither for melatonin’s, nor for copeptin’s levels.A tendency is present for melatonin’s pre-surgical concentrations to be higher on boys compared to girls, whereas children of the age group 1-3 years old, manifest lower levels compared to the 6-12 years old age group, on the 24 hours post-surgery samples. In addition, the levels of melatonin, of the non-scheduled emergency procedures (acute abdomen), are higher at the pre-surgical stage and at the samples 24 hours after surgery, compared to the levels of the scheduled ones. Finally, the 24 hours post-surgery values of copeptin are higher during major gravity surgeries. Conclusions: According to the findings of the study, we believe, we can evaluate the prognostic value of copeptin as a biomarker of good or bad outcome during surgical interventions on children in the context of surgical stress